Nariadenie Komisie (ES) č. 223/2004
z 9. februára 2004,
ktorým sa dopĺňa príloha k nariadeniu (ES) č. 2301/97 o zápise určitých označení do Registra osvedčení špecifického charakteru ustanoveného v nariadení Rady (EHS) č. 2082/92 o osvedčeniach špecifického charakteru pre poľnohospodárske výrobky a potraviny (Hushållsost)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2082/92 zo 14. júla 1992 o osvedčeniach špecifického charakteru pre poľnohospodárske výrobky a potraviny [1], najmä na jeho článok 9 ods. 1,
keďže:
(1) Švédsko podalo v súlade s článkom 7 nariadenia (EHS) č. 2082/92 Komisii žiadosť o zapísanie označenia "Hushållsost" do Registra osvedčení špecifického charakteru;
(2) popis "tradičná špecialita zaručená" sa môže použiť len v súvislosti s označeniami zapísanými v tomto registri;
(3) Komisii nebola zaslaná žiadna námietka podľa článku 8 uvedeného nariadenia po uverejnení označenia ustanoveného v prílohe k tomu nariadeniu v Úradnom vestníku Európskej únie [2];
(4) v dôsledku toho by sa označenie ustanovené v prílohe malo zapísať do Registra osvedčení špecifického charakteru a malo by tak byť chránené ako tradičná špecialita zaručená v rámci spoločenstva podľa článku 13 ods. 1 nariadenia (EHS) č. 2082/92;
(5) príloha k tomuto nariadeniu dopĺňa prílohu k nariadeniu Komisie (ES) č. 2301/97 [3],
PRIJALA TOTO NARIADENIE:
Článok 1
Označenie v prílohe k tomuto nariadeniu sa dopĺňa do prílohy k nariadeniu (ES) č. 2301/97 a zapisuje sa do Registra osvedčení špecifického charakteru v súlade s článkom 9 ods. 1 nariadenia (EHS) č. 2082/92.
Ochrana podľa článku 13 ods. 2 uvedeného nariadenia sa neuplatňuje.
Článok 2
Toto nariadenie nadobúda účinnosť dvadsiaty deň nasledujúci po dni jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 9. februára 2004